b"\n_START_ARTICLE_\nCamp de refugiats de Xatila\n_START_SECTION_\nEstabliment\n_START_PARAGRAPH_\nEl Comit\xc3\xa8 Internacional de la Creu Roja va establir el campament per tal de donar cabuda a centenars de refugiats que van arribar all\xc3\xa0 despr\xc3\xa9s del 1948. Eren de pobles al voltant de la zona d'Amka, Majd al Krum i Yajur al nord de Palestina.\n_START_SECTION_\nDurant la guerra civil libanesa\n_START_PARAGRAPH_\nLa massacre de Sabra i Xatila va ser la massacre d'entre 762 i 3.500 civils, majorit\xc3\xa0riament palestins i xi\xc3\xaftes libanesos, per membres de la mil\xc3\xadcia Kataeb al barri de Sabra i Xatila des de les 6:00 pm aproximadament del 16 de setembre fins a les 8:00 am 18 setembre 1982.\n_START_SECTION_\nDurant la guerra civil siriana\n_START_PARAGRAPH_\nDes de l'esclat de la guerra civil siriana en 2011, la poblaci\xc3\xb3 del L\xc3\xadban ha augmentat en m\xc3\xa9s d'un mili\xc3\xb3 de refugiats sirians que fugen de la guerra que hi ha al seu pa\xc3\xads.\n_START_SECTION_\nGesti\xc3\xb3\n_START_PARAGRAPH_\nEl campament compr\xc3\xa8n aproximadament un quil\xc3\xb2metre quadrat i per tant t\xc3\xa9 una excepcionalment alta densitat de poblaci\xc3\xb3._NEWLINE_L'UNRWA gestiona un centre de salut i dues escoles prim\xc3\xa0ries dins del camp. Entre les ONG actives en el camp es poden citar Al-Najda, Beit Atfal Al-Soumoud, Ajuda Popular de Noruega, la Societat Palestina de la Mitja Lluna Roja i l'Associaci\xc3\xb3 Najdeh."